**Vedtekter for DEN NORSKE VETERANREDNINGSSKØYTEFORENING ”DNVF”**

**§ 1 NAVN**

Foreningens navn er Den Norske VeteranredningsskøyteForening ”DNVF”.

**§ 2 FORMÅL**

Foreningen skal

* arbeide for å bevare tidligere norske redningsskøyter seilende med tilnærmet samme utseende som de hadde i aktiv tjeneste for derved å sikre denne del av norsk sjøfartshistorie.
* arbeide for at norske veteranredningsskøyter seiler under norsk flagg.
* samarbeide med og støtte Redningsselskapets museum.

- gjennom ulike tiltak støtte NSSR.

**§ 3 MEDLEMSKAP**

Som skøytemedlem opptas

* redningsskøyter som er utgått av tjeneste i NSSR.

Som personlige medlemmer opptas

* eiere av gamle redningsskøyter og andre spesielt interesserte.

**§ 4 ÅRSMØTE**

årsmøte holdes hvert år innen utgangen av mars. Hvert medlem har en stemme.ved årsmøtet, uavhengig av medlemsform.

I saker som direkte angår veteranredningsskøytene har bare skøytemedlemmene stemmerett. Et skøytemedlem skal være representert med en stemme.

Styret fremlegger

* årsmelding og revidert regnskap til årsmøtet, samt budsjett og aksjonsplan for

kommende år.

* Innkallelse til årsmøte skjer skriftlig til medlemmene.

årsmøtet fastsetter årets regnskap og anvendelse av foreningens midler. årsmøtet velger styreformann, styremedlemmer og revisor. årsmøtet fastsetter medlemskontingent.

**§ 5 STYRET**

Foreningen ledes av et styre på 4 pluss ett varamedlem, valgt av årsmøtet for 2 år. Minst tre av styremedlemmene skal representere skøytemedlemmer. Formannen velges av årsmøtet og for øvrig konstituerer styret seg selv.

**§ 6 VEDTEKTSENDRING**

Ved endring av foreningens vedtekter kreves 2/3 flertall av stemmeberettigede årsmøtedeltagere.

**§ 7 OPPLØSNING**

Oppløsning krever 2/3 flertall av skøytemedlemmene. Ved oppløsning tilfaller selskapets midler Redningsselskapets museum.